​Tramp Merkel bilan nima uchun qo`l berib so`rashmaganligiga izoh berdi

AQSh prezidenti Donald Tramp Financial Times gazetasiga bergan intervyusida GFR kansleri Angela Merkel bilan bo`lgan uchrashuv “a`lo” darajada o`tganligini, nima uchun uning qo`lini ushlab, ko`rishmaganligiga izoh berdi, deb xabar berdi News.mail.ru nashri.
GFR kansleri Angela Merkelning AQSh prezidenti Donald Tramp bilan ilk uchrashuvi 17 mart kuni bo`lib o`tgan edi. Oq uyda o`tkazilgan fotosessiyada jurnalistlar Tramp va Merkeldan bir-birining qo`lini ushlab ko`rishishni iltimos qilishdi, ammo Amerika prezidenti buni istamadi.
“Merkel bilan bo`lgan uchrashuv a`lo darajada o`tdi. Men uning qo`lini to`rt-besh marotaba siqib ko`rishdim. Keyin ikkalamiz alohida stullarga o`tirdik. Muxbirning “Markelning qo`lini ushlang”, degan gapini eshitganim yo`q”, dedi Donald Tramp.